16.1.2010 Den Europæiske Unions Tidende L 11/7 (Retsakter vedtaget inden den 1. december 2009 i henhold til EF-traktaten, EU-traktaten og Euratomtraktaten) KOMMISSIONENS BESLUTNING af 17. juni 2009 om ordningen for konsolidering af dyre lån i landbrugskooperativer og -bedrifter, der anvendes i regionen Lazio (Italien) i henhold til regionallov nr. 52/1994 og refinansieres ved artikel 257 i regionallov nr. 10 af 10. maj 2001 (meddelt under nummer K(2009) 4525) (Kun den italienske udgave er autentisk) (2010/27/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, efter at have opfordret interesserede parter til at fremsætte bemærkninger i overensstemmelse med denne artikel og ud fra følgende betragtninger: I. SAGSFORLØB Ved brev af 11. september 2001, der blev registreret den 13. september 2001, meddelte Italiens Faste Repræsenta- tion ved Den Europæiske Union (i det følgende benævnt »Italiens EU-repræsentation«) i henhold til EF-traktatens artikel 88, stk. 3, Kommissionen teksten til artikel 257 i regionallov nr. 10 af 10. maj 2001, hvorved artikel 2 i regionallov nr. 52 af 31. oktober 1994 ændres. Ved brev af 19. april 2002, registreret den 22. april 2002, meddelte Italiens EU-repræsentation Kommis- sionen de yderligere oplysninger vedrørende ovennævnte bestemmelser, der var anmodet om i brev af 9. november 2001. Efter at have undersøgt de pågældende oplysninger anmodede Kommissionens tjenestegrene ved brev af 17. juni 2002 de italienske myndigheder om at give yderligere oplysninger inden en frist på fire uger. Da Kommissionens tjenestegrene ikke havde modtaget de ønskede oplysninger inden for den i brevet af 17. juni 2002 fastsatte frist, anmodede de ved brev af 19. august 2003 på ny om oplysningerne. ) (6) Ved brev af 23. oktober 2003, registreret den 29. oktober 2003, meddelte Italiens EU-repræsentation Kommissionen de yderligere oplysninger, der var anmodet om i brevet af 17. juni 2002. Ved brev af 11. december 2003 meddelte Kommissionen Italien sin beslutning om at indlede overtrædelsespro- ceduren i medfør af EF-traktatens artikel 88, stk. 2, dels hvad angik bestemmelserne i artikel 257 i regio- nallov nr. 10 af 10. maj 2001 (i det følgende benævnt »lov nr. 10/01«), dels hvad angik den støtte, der var givet mellem den 1. januar 1998 og den 20. maj 2001 (ikraft- trædelsesdatoen for ovennævnte lov nr. 10/01) under den støtteordning, der skulle refinansieres af budgetbevil- lingen i ovennævnte artikel (). Kommissionens beslutning om at indlede proceduren blev offentliggjort i Den Europæiske Unions Tidende (?). Kommissionen anmodede også eventuelle berørte parter om at fremsætte bemærkninger. Kommissionen har ikke modtaget bemærkninger fra interesserede parter. De italienske myndigheder afholdt møde med Kommissionens tjenestegrene for at give yder- ligere oplysninger om de bemærkninger, de havde fremsat efter indledningen af overtrædelsesproceduren ifølge traktatens artikel 88, stk. 2. Ved e-mail af 3. april 2009 sendte Italiens EU-repræsen- tation Kommissionen et brev fra de italienske myndig- heder, der sammenfatter drøftelserne på det ovenfor nævnte møde. () Brev SG (2003) D/233340. (?) EUT C 15 af 21.1.2004, s. 28.